# **A DACHSER déli útvonalán keresztül: Komplett rakományokkal Kínából Európába**

**Az ukrajnai háború az Ázsia és Európa közötti interkontinentális közúti szállításokra is kiemelt hatást gyakorolt. Az Oroszországon, Fehéroroszországon, valamint magán a konfliktuszónán keresztüli szállítások lehetetlenné váltak. A DACHSER Cargoplus azonban továbbra is megbízható szállítási szolgáltatást tud nyújtani egy alternatív déli útvonal segítségével.**

Annak érdekében, hogy a kínai gyártó egységeket közvetlenül össze lehessen kötni az európai ügyfelekkel, a komplett rakományok közúti szállítását egy opciós déli útvonalon bonyolítják le. A küldemény az alashankoui határátkelőn keresztül hagyja el Kínát Kazahsztán irányába. Ezután komppal a Kaszpi-tengeren át Azerbajdzsánba, Grúziába, majd Törökországon át közvetlenül az európai címzettekhez kerül. A határokon és a kompnál fennálló várakozási időktől függően - ami különösen szűk keresztmetszetet jelenthet ezen az alternatív útvonalon - a szállítási idő megközelítőleg  26-30 napot vesz igénybe. Az árukat összesen kétszer pakolják át teljesen egy másik teherautóra.

A DACHSER Cargoplus két éve indította el a komplett rakományos közúti szállítását Kína és Európa között - akkor még a gyorsabb oroszországi útvonalakon keresztül. A szolgáltatás elsősorban a divat, az autóipar, a vegyipar és a barkácsipari ágazat, valamint az elektromos készülékek és alkatrészek gyártóinak, valamint orvosi termékek szállításának kedvez.

### “Zöld jelzőlámpás eljárás” a zökkenőmentes export szállításokért

A kínai vámhatóságok gyakran változtatják specifikációikat, szabályozásaikat, és termékellenőrzéseiket. Annak érdekében, hogy a közúti export szállítások a lehető legzökkenőmentesebbek legyenek, a DACHSER Cargoplus úgynevezett„zöld jelzőlámpás” eljárást vezetett be. Csak a kiviteli okmányok sikeres benyújtása és kínai és az Eurázsiai Gazdasági Unió vámhatóságainak ellenőrzése után kapnak „zöld utat” az áruk a berakodási pontokon történő átvételhez.

A DACHSER Cargoplus az interkontinentális közúti szállítási szolgáltatások széles skáláját kínálja, amelyek Kínán kívül is nyomon követhetők GPS segítségével. Veszélyes áruk megbízható és precíz szállítását is vállalják. Nem tartoznak viszont ide azok az embargó alatt álló küldemények, amelyeket a nemzetközi irányelvek miatt tilos az Eurázsiai Vámunió országain keresztül szállítani.

**A DACHSER-ről:**

A Dachser, a németországi székhellyel rendelkező családi vállalkozás két üzleti területen nyújt szállítási logisztikai, raktározási és egyedi szolgáltatásokat: Dachser Air & Sea Logistics és Dachser Road Logistics.

Ez utóbbi két üzletágra oszlik: Dachser European Logistics és Dachser Food Logistics. Átfogó szerződéses logisztikai szolgáltatások és iparág-specifikus megoldások egészítik ki a vállalat kínálatát. A zökkenőmentes szállítmányozási hálózat - mind Európában, mind a tengerentúlon – a teljesen integrált IT-rendszerekkel intelligens logisztikai megoldásokat biztosítanak világszerte.

A Dachser világszerte 387 telephelyen mintegy 30.800 alkalmazottjának köszönhetően 2020-ban mintegy 5,6 milliárd euró konszolidált nettó árbevételt ért el. Ugyanebben az évben a logisztikai szolgáltató összesen 78,6 millió szállítmányt kezelt 39,8 millió tonna súlyban. A Dachser saját országos szervezeteivel 42 országban képviselteti magát, öt országban.

**DACHSER Magyarország:**

A LIEGL & DACHSER Szállítmányozási és Logisztikai Kft. 1999 óta van jelen a magyar piacon, a szállítmányozási és logisztikai piac meghatározó szereplője. Pilisvörösvári székhelyén az ország egyik legmodernebb logisztikai bázisát üzemelteti. Belföldi hálózatát 8 vidéki telephely alkotja, összesen több mint 300 munkatársat foglalkoztat. A kiemelkedő színvonalú szállítmányozási és logisztikai produkció magas színvonalú adminisztratív háttérszolgáltatásra támaszkodik. Az elmúlt évek eredményei alapján a vállalat töretlen és dinamikusan fejlődő szereplője a szolgáltatási szférának. 2020-ban 22,6 milliárd forintos nettó árbevétel mellett 2,34 milliárd forintos adózott eredményt ér.